BASES REGULADORAS DE SUBVENCIÓN PARA FOMENTAR OS VALORES SOCIAIS DO DEPORTE COMO ACTIVIDADE DE OCIO, FACILITANDO O SEU ACCESO AO ESTADIO DE BALAÍDOS
ADMINISTRACIÓN LOCAL — Municipal — Vigo (Subvencións, 19/10/2016)

Aprobar as bases reguladoras da subvención para o fomento dos valores sociais do deporte como actividade deportiva e de ocio entre a poboación escolar e colectivos de discapacitados, para facilitar a asistencia destes colectivos, ao estadio de Balaidos para presenciar, desde a denominada grada de Fondo do estadio, dos partidos que disputará o Real Club Celta de Vigo na tempada deportiva 2016-2017 da División de Honra de Fútbol; nas competicións de LIGA, COPA, UEFA e amigables. Bases reguladoras da subvención para o fomento dos valores sociais do deporte como actividade deportiva e de ocio entre a poboación escolar e colectivos de discapacitados, para facilitar a asistencia destes colectivos, ao estadio de Balaidos para presenciar, desde a denominada grada de Fondo do estadio, dos partidos que disputará o Real Club Celta de Vigo na tempada deportiva 2016-2017 da División de Honra de Fútbol; nas competicións de LIGA, COPA, UEFA e amigables. O obxecto da subvención a que se refiren as presentes bases e convocatoria é a de fomentar os valores sociais do deporte, e o fútbol en particular, como actividade de ocio, entre a poboación escolar, colectivos de discapacitados e persoas economicamente desfavorecidas, facilitando a estes colectivos o acceso ao estadio de Balaidos para presenciar os partidos que o Real Club Celta de Vigo desenvolverá na presente tempada 2016-2017, correspondentes a competición de Liga na División de Honra da Liga de Fútbol Profesional, na competición de COPA e UEFA, así como de outros partidos de carácter amistoso, mediante a entrega gratuíta da entrada ao estadio. A entrada ao estadio para a denominada Grada de Fondo. A presente subvención será incompatible con calquera outra outorgada para sufragar o mesmo custe. A cantidade máxima que se destinara a estas axudas será de 159.680,00 euros, dos que 27.713,06 euros corresponden ao IVE das entradas a adquirir pola compra das mesmas. O gasto realizarase con cargo a la aplicación orzamentaria 3410.227.99.02 "Convenios". De acordo coa seguintes distribución anual correspondente o propio calendario de competición: Tendo en conta o importe global das entradas, así como o número mínimo de partidos que se vinculan a este proxecto, a contía estimada por entrada correspondese co seguinte importe: O procedemento para a distribución das entradas será o de concorrencia competitiva do artigo 19 da Lei 9/2007, de 13 de xuño, de subvencións de Galicia, coa excepción prevista no seu apartado 2º, habida conta a natureza da axuda. Poderán ser beneficiarios desta axuda os escolares dos colexios públicos e concertados da cidade de Vigo de educación primaria e os seus acompañantes maiores de idade en canto acompañantes e exclusivamente en tal calidade; as persoas afectadas por discapacidades psíquicas e menores residentes en centros de acollida e os seus acompañantes maiores de idade en canto acompañantes e exclusivamente en tal calidade, así como as persoas en situación de desemprego. Serán obrigacións dos beneficiarios das subvencións, ademais das previstas nas presentes Bases e Convocatoria e das sinaladas no artigo 11 de la Lei de subvencións de Galicia, no que resulte procedente habida conta da especial natureza desta axuda, as que seguen: A distribución das entradas realizarase nos termos que seguen: A distribución das entradas pola Administración municipal entre os escolares de educación primaria realizarase por turno entre os distintos colexios públicos e concertados do termo municipal, coa colaboración da FOANPAS (Federación Olívica de Asociacións de Nais e Pais de Alumnos de Vigo e Comarca) entre os escolares que o soliciten dos distintos colexios públicos da cidade de Vigo; os centros concertados, a través das ANPAS, remitirán a través do Rexistro do Concello de Vigo, á Concellería de Deportes a solicitude de entradas. O reparto entre os distintos colexios o será en proporción ao número de alumnos matriculados. Cando nun concreto colexio o número de escolares solicitantes sexa inferior ao número de entradas que lle correspondan polo número de alumnos matriculados, as entradas non distribuídas se asignarán aos colexios que se atopen en situación inversa. Esta asignación farase en proporción ao número de alumnos matriculados nos mesmos. Cando nun concreto colexio exista maior número de alumnos solicitantes que entradas dispoñibles, a distribución farase por sorteo. O sorteo fixará a prelación dos alumnos a efectos de obter entrada. Os alumnos que queden privados de entrada no sorteo terán dereito a recibir, pola súa orde de prelación, as entradas non distribuídas noutros colexios. A distribución de entradas entre as persoas afectadas por discapacidades psíquicas e menores residentes en centros de acollida e os seus acompañantes maiores de idade farase a petición das asociacións máis representativas destes colectivos entre as persoas afectadas por algunha discapacidade e menores acollidos que as ditas asociacións propoñan, acreditando a identidade do beneficiario, a discapacidade que padece e a situación de acollemento do menor. O reparto seguirá os criterios de rotación, proporcionalidade e sorteo sinalados en relación cos escolares de educación primaria. Canto as persoas en situación de desemprego, a distribución das entradas farase a cada unha destas por orden de solicitude presencial no departamento municipal de Conserxería, acreditando tal condición. Cando a demanda de cada un dos concretos colectivos beneficiarios da subvencións sexa menor da proposta contemplada nesta cláusula, as entradas non entregadas serán repartidas entre os outros colectivos desta convocatoria con mais demanda. A Administración municipal, ao luns seguinte ao fin de semana no que se dispute un partido de fútbol no estadio de Balaidos, iniciará as actuacións conducentes a determinar os colexios públicos entre os que se distribuirán as entradas e os alumnos entre os que se repartirán estas, conforme aos criterios de adxudicación sinalados na base oitava, a cuxo fin solicitarase colaboración da FOANPAS. No mesmo día iniciaranse as actuacións necesarias para determinar as persoas con discapacidade psíquica e os menores acollidos en centros de acollida aos que se repartirán as entradas, solicitando ao efectos coa antelación suficiente informe das asociacións representativas dos ditos colectivos. As persoas en situación de desemprego, poderán solicitar a entrada a partir do martes de semana na que se xogue o partido no estadio de Balaidos. A distribución das entradas farase a cada unha destas por orden de solicitude presencial no departamento municipal de Conserxería, acreditando tal condición. Os solicitantes de entrada gratuíta ao estadio ou, no seu caso, os seus representantes deberán acreditar, segundo corresponda, a condición de escolar de educación primaria do colexio a que por turno corresponda o reparto de entrada, a discapacidade padecida, a residencia en centro de acollida de menores e no seu caso para os parados a condición de desempregado. Os maiores acompañantes e os desempregados deberán asinar declaración responsable de estar ao corrente das súas obrigas tributarias e para coa Seguridade Social, de acordo co modelo que lle será facilitado polo Concello de Vigo. As presentes Bases reguladoras serán publicadas no Boletín Oficial da Provincia (BOPPO). Remitirase da mesma forma a Convocatoria á Base de datos Nacional de Subvencións, que será quen lle dea traslado ao BOPPO do extracto da mesma, sen prexuízo da súa inserción na web do Concello de Vigo. A Concellería de Deportes será a encargada da instrución do procedemento para a adquisición e distribución das entradas entre os posibles beneficiarios e realizará de oficio, para cada partido a disputar no estadio de Balaidos, cantas actuacións estime necesarias para a determinación, coñecemento e comprobación dos datos en virtude dos cales deban distribuírse aquelas. Realizadas as actuacións pertinentes para a determinación dos beneficiarios das entradas nos prazos sinalados na base novena, o Concelleiro delegado de deportes resolverá a entrega das entradas en favor dos beneficiarios que no procedemento se determinen. A realización da actividade subvencionada e o cumprimento da finalidade que da subvención será comprobada pola Concellería Delegada de Deportes, cuxo Xefe de Servizo recabará informe do Real Club Celta de Vigo, SAD en relación cos devanditos extremos e emitirá informe ao respecto facendo constar todas aquelas circunstancias relevantes en orden a considerar incumprida ou defectuosamente cumprida a actividade subvencionada. Os beneficiarios deberán facilitar toda a información que lles sexa requirida pola Administración municipal en relación coa actividade subvencionada e a utilización da entrada entregada. Reintegro de las subvencións Procederá o reintegro do prezo da entrada recibida e a esixencia dos xuros de mora correspondentes desde o momento da entrega da entrada ata a data en que se acorde a procedencia do reintegro, nos seguintes casos: Infraccións e Sancións As infraccións e sancións en que poderán incorrer os beneficiarios desta axuda serán, no que resulte procedente, habida conta as particularidades da presente acción de fomento, as previstas no Título IV da Lei 9/2007, de 13 de xuño, de subvencións de Galicia. A cesión gratuíta da entrada será considerada como infracción grave e, amais do reintegro do prezo, será sancionada con multa pecuniaria do tanto ao dobre do prezo de venta ao público da entrada para a Grada de Gol no concreto partido de que se trate. A cesión por prezo da entrada gratuitamente recibida será considerada como infracción moi grave e, amais do reintegro do prezo da entrada, será sancionada con multa do triplo do prezo de venta ao público da entrada para a Grada de Gol no concreto partido de que se trate. O procedemento para a apreciación das mesmas e imposición das sancións procedentes será o establecido no RD 1398/1993, de 4 de agosto, polo que se aprobou o Regulamento do Procedemento para o exercicio da potestade sancionadora. Os datos persoais das solicitantes e, no seu caso, os dos seus representantes serán incorporados aos ficheiros municipais. A finalidade da súa recollida é a instrución do procedemento para a concesión das subvencións, obxecto das presentes bases reguladoras e convocatoria, a práctica das publicacións, comunicacións e notificacións de obrigado cumprimento, o seguimento e comprobación da actividade subvencionada e demais actuacións previstas na Lei de subvencións de Galicia e demais normativa de aplicación, en orde á conclusión do proceso subvencional, polo que a súa achega é obrigatoria. Os devanditos datos serán tratados e protexidos de acordo co previsto na Lei 30/1992, de 26 de novembro, de réxime xurídico das administracións públicas e do procedemento administrativo común, e na Lei orgánica 15/1999, de 13 de decembro, de protección de datos de carácter persoal e Real decreto 1720/2007, de desenvolvemento da LOPD. O responsable do seu tratamento será o Concello de Vigo, como administración concedente da subvención. En todo caso, o Concello de Vigo non aplicará ou utilizará con outra finalidade os datos, nin tampouco os comunicará en ningún caso a outras persoas ou entidades, agás excepcións legais ou por mandato do titular da información. O Concello de Vigo comprométese a cumprir e facer cumprir o deber de segredo profesional e de confidencialidade que abarcará calquera información ou dato que puidese coñecer, con ocasión da xestión desta subvención, en especial aos de carácter persoal de acordo co establecido no artigo 10 da Lei orgánica de protección de datos de carácter persoal. Os beneficiarios e, no seu caso, os seus representantes, poderán exercer os dereitos de acceso, rectificación, cancelación e oposición ante o Concello de Vigo, nos termos previstos na citada Lei 15/1999. As presentes bases e a convocatoria rexeranse, ademais de polas bases reguladoras que nela se conteñen, pola Lei 9/2007, de 13 de xuño, de subvencións de Galicia; a Lei 38/2003, de 17 de novembro, xeral de subvencións e polo Real decreto 887/2006, de 21 de xullo, polo que se aproba o regulamento desta última norma, nos seus preceptos básicos; a lexislación básica do Estado en materia de réxime local; os preceptos non básicos da Lei 38/2003 e do Real decreto 887/2006; as bases de execución dos orzamentos do Concello de Vigo, as restantes normas de dereito administrativo e, no seu defecto, as normas de dereito privado.